31 ianuarie 2023

**Comunicat de presă**

**644 participanţi la cursurile organizate de AJOFM Caraș-Severin în anul 2022**

În anul 2022, Agenţia Județeană pentru Ocuparea Forţei de Muncă Caraș-Severin a cuprins în programele de formare profesională organizate prin intermediul centrelor regionale de formare profesională a adulţilor și a centrului propriu din cadrul Agenţiei, 644 persoane.

Dintre acestea, 591 sunt șomeri, iar 53 sunt persoane beneficiare de formare la locul de muncă prin programe de ucenicie.

În perioada de referinţă au fost organizate 36 programe de formare profesională gratuite, dintre care 25 programe de calificare/recalificare și 11 programe de iniţiere, perfecţionare sau specializare.

Structura participanților la cursuri pe niveluri de studii și categorii de vârstă se prezintă astfel:

|  |  |  |
| --- | --- | --- |
| Structura pe nivel de studii a şomerilor participanţi la cursuri | Stoc la finele lunii de raportare | % |
| Total, din care: | 591 | 100 |
| Studii profesionale, liceale sau postliceale | 457 | 77,33 |
| Studii gimnaziale | 61 | 10,32 |
| Studii superioare | 28 | 4,74 |
| Mai puțin de 8 clase | 45 | 7,61 |

|  |  |  |
| --- | --- | --- |
| Structura pe categorii de vârstă a şomerilor participanţi la cursuri | Stoc la finele lunii de raportare | % |
| Total, din care: | 591 | 100 |
| < 25 ani | 289 | 48,90 |
| Intre 25 si 30 ani | 83 | 14,05 |
| Între 30 si 35 ani | 26 | 4,40 |
| Între 35 si 45 ani | 58 | 9,81 |
| Peste 45 ani | 135 | 22,84 |

Meseriile/ocupațiile, în funcție de numărul de participanți, pentru care s-au organizat programele de formare profesională gratuite pentru şomeri în anul 2022, sunt: lucrător comercial – 10, ajutor bucătar-4, operator introducere, validare și prelucrare date –3, îngrijitoare bătrâni la domiciliu -3, competenţe antreprenoriale –2, competențe informatice-2, competențe antreprenoriale, financiare și juridice -2, îngrijitor spatii verzi - 2, agent de securitate, inspector securitate și sănătate în muncă, ospătar (chelner)vânzător în unități de alimentație, femeie de serviciu, mecanic vulcanizator,

electrician exploatare medie și joasă tensiune, competențe comune – limba română și frizer.

Mai multe informaţii privind stadiul realizării „Planului județean de formare profesională” al AJOFM Caraș-Severin sunt disponibile pe site-ul www.anofm.ro, la secțiunea AJOFM Caraș-Severin/Programe, Statistici. Prognoza cursurilor de formare profesionala poate fi regăsită la secţiunea “Persoane fizice/Cursuri de formare profesională”.

Agenția Județeană pentru Ocuparea Forței de Muncă Caraş-Severin